wopisowanje
MODERNI Z TRADICIJE. Wid na kultury Romow/Cyganow
Cyganojo – štó woni su? Štó su Romojo a Sinti, Gypsijo a Travellerojo, Gitanojo, ćahacy a wšitcy druzy, kotřiž w oficielnych statistikach najwšelakoriše mjena noša? W Němskej je po rozdźělnych trochowanjach 70.000 do 120.000 Romow a Sintow, wosom do dwanaće milionow ma pječa w cyłej Europje być. Kelko je jich zwonka Europy, njemóže nichtó dokładnje rjec. Najebać trajaceje diskriminacije su woni mjeztym w někotrych krajach žiwi jako připóznata narodna mjeńšina. Najwjace Romow/Cyganow w Europje je dźensa kruće zasydlenych, a su zdobom tež mobilni. Štó słuša k nim a štó nic? A hdźe zetkawamy jich dźensa w našim modernym, globalizowanym swěće? Runje w modernym času, hdyž žada sej powołanske žiwjenje mobilnosć, fleksibelnosć a mnohorěčnosć, mamy snadź wjace zhromadneho z nimi, hač sej to myslimy.
szl_Latn pol_Latn szl_Latn